EkBass/fiwiki-20250220-pages-articles huggingface dataset:
Tony Jelencovich

Tony Julien Jelencovich (s. 1. heinäkuuta 1968) tai "Tony JJ" on metallimusiikin monitoimimies ja on, tai on ollut laulaja metalliyhtyeissä Transport League, Massive Audio Nerve (M.A.N.), Mnemic, Icon In Me, Death Destruction, B-thong, Plantera, Glanzig, Outshine, Ton Of Bricks, Angel Blake ja C-187. Hän toimi keikkalaulajana Mnemic bändissä vuosina 2005-2006.Tony on myös kitaristi, videotuottaja ja promoottori. Hän on ollut myös supportvokalistina Fear Factory -yhtyeen keikoilla. == Diskografia == === B-thong: === * 1994: Skinned * 1995: Damage === Ton Of Bricks === * 1997: Oppressor === Transport League (Guitars, Vocals (1994-2005, 2009-present): === * 1995: Stallion Showcase (Album, Mascot Records) * 1997: Superevil (Album, Mascot Records) * 2000: Satanic Panic (Album, Pavement Music) * 2003: Grand Amputation (EP, Crash Music) * 2003: Multiple Organ Harvest (Album, Seamiew Records) * 2003: Disconnect Massconnect (Single, Seamiew Records) * 2011: Speedhead (Single, Record Union Records) * 2013: Boogie from Hell (Album, Eigenveröffentlichung) * 2015: Napalm Bats & Suicide Dogs (Album, Metalville , Rough Trade) * 2017: Twist And Shout At The Devil * 2019: A Million Volt Scream * 2021: Kaiserschnitt === M.A.N. (Massive Audio Nerve): === * 2006: Obey, Consume, Reject (Album, Gain Records) * 2008: Peacenemy (Album, Tiefdruck-Musik) * 2008: My Own Sickness/Body Sewer/Kill It (Single, Tiefdruck-Musik) * 2010: Massive Audio Nerve (Album, Tiefdruck-Musik) * 2011: Massive Audio Outtakes (EP, Hoffa Entertainment) * 2013: Cancer Vulgaris (Album, Dead End Records) === Icon in me: === ==== Albumit ==== * 2009: Human Museum * 2011: Head Break Solution ==== Singlet ==== * 2009: Moments * 2011: The Quest * 2012: Lost for Nothing * 2013: Black Water === Angel Blake === * 2006 - Angel Blake === C-187: === * 2007: Collision === Death Destruction === * 2014: II === Outshine === * 2018: 1313 === Mnemic === Tony palveli keikkalaulajana Mnemic bändissä vuosina 2005-2006 ==Lähteet== Luokka:Elävät henkilöt Luokka:Vuonna 1968 syntyneet Luokka:Metallimusiikin laulajat
Elämän maku

Elämän maku voi tarkoittaa seuraavia: == Musiikki == Albumit *Elämän maku, Dannyn albumi vuodelta 1976. *Elämän maku, Maaritin albumi vuodelta 1981. Kappaleet *”Elämän maku”, Dannyn kappale samannimiseltä albumilta. *”Elämän maku”, Pepe Willbergin kappale vuodelta 2004.
Olavi Sipilä

Olavi Yrjö Kustaa Sipilä (1914–1998Talousvaikuttajaluettelo, Biografiakeskus) oli suomalainen pääjohtaja. Hän oli Tuottajain Lihakeskuskunnan toimitusjohtaja 1964–1977 ja pääjohtaja vuonna 1977,Facta 2001, WSOY 1985, 14. osa, palsta 782 jolloin hänen seuraajakseen tuli Eino NiemistöTuomas Möttönen. Suomalaiset itsenäisyyden ajan vuorineuvokset s. 190 == Lähteet == == Aiheesta muualla == * Kuka kukin on 1978 (Runeberg.org) Luokka:Suomalaiset yritysjohtajat Luokka:Vuorineuvokset Luokka:Vuonna 1914 syntyneet Luokka:Vuonna 1998 kuolleet
Wellon

Wellon on Dreamtalen ensimmäinen single. Se julkaistiin vuonna 2005, jolloin se oli kolmen viikon ajan singlelistalla sijoittuen parhaimmillaan yhdeksänneksi. == Kappaleet == # # # == Kokoonpano == * Jarkko Ahola – laulu * Rami Keränen – kitara, laulu * Mikko Mattila – kitara * Pasi Ristolainen – bassokitara * Petteri Rosenbom – rummut * Turkka Vuorinen – kosketinsoitin == Aiheesta muualla == * * Wellon discogs.com -sivustolla == Lähteet == Luokka:Vuoden 2005 kappaleet Luokka:Dreamtalen kappaleet
Markus Jäntti

Markus Bruno Jäntti (s. 15. toukokuuta 1966 Helsinki) on suomalainen taloustieteilijä. Hän on ollut kansantaloustieteen professori Tampereen yliopistossa 2000–2003, Åbo Akademissa 2003–2009 ja Tukholman yliopistossa vuodesta 2009. Lokakuusta 2015 hän on hoitanut VATT:n ja Helsingin yliopiston yhteistä julkistalouden professuuria. Jäntti valmistui ylioppilaaksi 1984 ja valtiotieteen maisteriksi 1989. Hän opiskeli Michiganin yliopistossa 1991–1992 ja väitteli valtiotieteen tohtoriksi Åbo Akademissa 1993. Hän oli Michiganin yliopiston vieraileva professori 1996–1997. Jäntti työskenteli Suomen Akatemian tutkimusassistenttina 1991–1993 ja vanhempana tutkijana 1996–2000. Hän oli Åbo Akademin projektitutkija 1993–1995 ja Palkansaajien tutkimuslaitoksen tutkija 1994–1995. Jäntti toimi Tilastokeskuksen tieteellisenä johtajana 2001–2003. Keskeisiä Jäntin tutkimusteemoja ovat olleet taloudellinen eriarvoisuus, köyhyys ja taloudellinen liikkuvuus. Jäntti moitti vuonna 2017 Sipilän hallituksen perustulokokeilun asetelmaa ja kutsui kokeilua ajantuhlaukseksi ja hyödyttömäksi pr-tempuksi. Jäntti on poliittiselta kannaltaan vasemmistolainen ja oli perustamassa vasemmistoliittoa. Sulkapalloilija Pontus Jäntti on Markus Jäntin veli ja professori Johan Wrede on Markus Jäntin appi. ==Lähteet== ==Aiheesta muualla== * Markus Jäntin esittely VATT:n sivuilla * * Markus Jäntti Ajantasan lauantaivieraana 25.10.2014 Yle Areena / Radio Suomi Luokka:Suomalaiset taloustieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1966 syntyneet Luokka:Elävät henkilöt
Payback (kappale)

Payback on Dreamtalen toinen single. Se julkaistiin vuonna 2008. Kappale on myös Dreamtalen Phoenix-albumilla. == Kappaleet == # == Kokoonpano == * Erkki Seppänen – laulu * Rami Keränen – kitara, laulu * Seppo Kolehmainen – kitara * Pasi Ristolainen – bassokitara * Arto Pitkänen – rummut * Akseli Kaasalainen – kosketinsoitin == Aiheesta muualla == * * Payback discogs.com-sivustolla Luokka:Vuoden 2008 kappaleet Luokka:Dreamtalen kappaleet
John Williams (koripalloilija, 1962)

John Williams (9. elokuuta 1962 Sorrento, Louisiana – 11. joulukuuta 2015 Baton Rouge, Louisiana) oli yhdysvaltalainen koripalloilija. Cleveland Cavaliers varasi Williamsin NBA:han 45. varausvuorolla vuoden 1985 varaustilaisuudessa. Hän edusti Cavaliersia vuodet 1986–1995 ja tämän jälkeen vielä Phoenix Sunsia ja Dallas Mavericksia. Kaudella 1986–1987 Williams nimettiin NBA:n tulokkaiden tähdistöjoukkueeseen. Hänet valittiin kerran sarjan viikon pelaajaksi. Cavaliersissa usein ns. kuudentena miehenä pelannut Williams keräsi joukkueen historian eniten heitontorjuntoja. Ennätys pysyi voimassa vuodet 1995–2009, jolloin Žydrūnas Ilgauskas ohitti hänethttp://www.nytimes.com/2009/03/23/sports/basketball/23nets.html?_r=0.Basketball- Reference.com Williamsilla kuoli eturauhasen syövän aiheuttamiin komplikaatioihin 53-vuotiaana 11. joulukuuta 2015 sairaalassa Louisianan Baton Rougessa, johon hänet oli viety muutamaa päivää aiemmin.http://www.nba.com/2015/news/12/11/hot-rod-williams-passes- away.ap/http://www.cleveland.com/pluto/index.ssf/2015/12/former_cleveland_cavalier_john.html == Lähteet == * Hot Rod Williams NBA Stats Basketball-Reference.com * Hot Rod Williams Stats College Basketball at Sports-Reference.com * Hot Rod Williams stats.nba.com === Viitteet === Luokka:Yhdysvaltalaiset koripalloilijat Luokka:Vuonna 1962 syntyneet Luokka:Vuonna 2015 kuolleet
Canyon Bicycles

Canyon Bicycles GmbH on saksalainen polkupyörävalmistaja. Canyon valmistaa maantie-, maasto- ja triathlonpyöriä. Yhtiön pääkonttori sijaitsee Koblenzissa. == Historia == Vuonna 1985 Roman Arnold perusti yhdessä veljensä kanssa yrityksen nimeltä ”Radsport Arnold”. Yritys valmisti polkupyörän osia. Ensimmäiset polkupyörät yritys valmisti markkinointinimellä Canyon vasta vuonna 1996. Radsport Arnold ryhtyi käyttämään myyntikanavanaan internetin kautta tapahtuvaa suoramyyntiä. Vuonna 2001 yritys siirtyi osavalmistajasta pyörävalmistajaksi ja vaihtoi nimekseen Canyon Bicycles GmbH. Vuonna 2006 yritys julkaisi uuden graafisen ilmeen, josta se sai useita palkintoja. == Kilpailutoiminta == Radsport Arnold osallistui heti alusta lähtien pyöräilyn kilpailutoimintaan ja yritys on toiminut yhteistyössä useiden UCI ProTouriin osallistuneiden tallien kanssa. Katjuša ja Movistar Team käyttävät Canyonin valmistamia pyöriä. == Canyon Sveitsissä == Sveitsissä Canyonin pyöriä myydään nimellä ”Pure Cycling”, koska toinen polkupyörävalmistaja on jo suojannut tuotemerkin ”Canyon”. == Lähteet == == Aiheesta muualla == * Yrityksen verkkosivusto Luokka:Saksalaiset polkupyörävalmistajat
My Heart Is Yours

My Heart Is Yours on norjalaisen laulajan Didrik Solli-Tangenin kappale, jolla hän edusti Norjaa vuoden 2010 Eurovision laulukilpailussa, joka käytiin hänen kotimaassaan Oslossa Alexander Rybakin voitettua vuoden 2009 Eurovision laulukilpailun kappaleellaan Fairytale. My Heart Is Yours sisältyi myös Solli- Tangenin debyyttialbumille Guilty Pleasures, joka ilmestyi marraskuussa 2010. Eurovision laulukilpailussa Norja selviytyi isäntämaana finaaliin, jossa se sijoittui 20:nneksi kerättyään 35 pistettä. Suurin pistemäärä, seitsemän kappaletta, tuli Virolta.http://www.diggiloo.net/?scoreboard.2010 My Heart Is Yoursin ovat säveltäneet ja sanoittaneet Hanne Sørvaag ja Fredrik Kempe.http://www.eurovision.tv/page/history/year/participant- profile/?song=24873 == Lähteet == Luokka:Norjan euroviisuedustuskappaleet Luokka:Vuoden 2010 euroviisuedustuskappaleet
Philibert Louis Debucourt

Philibert Louis Debucourt (1755–1832) oli ranskalainen kuparinpiirtäjä, taidemaalariOtavan Iso tietosanakirja, osa 2 vuodelta 1961, palsta 335 ja graafikkoFacta, osa 2 vuodelta 1976, palsta 210, jota Janinet'n ohella pidetään värillisen kuparinpiirrännän etevimpänä edustajana. Hän tuotti vaikuttavaa väritehoa humoristisissa akvatintasyövytyksissään, jotka kuvaavat hienoston elämää ja joista osassa hän käytti jopa yhdeksää väriä. Hän oli arvioiden mukaan havainnoissaan terävä mutta myötätuntoinen ihmiskuvaajaOtavan Suuri Ensyklopedia, s. 5208. == Lähteet == == Aiheesta muualla == Luokka:Ranskalaiset taidemaalarit Luokka:Vuonna 1755 syntyneet Luokka:Vuonna 1832 kuolleet
Sauli Sipilä

Sauli Fredrik Sipilä (10. tammikuuta 1914 Porvoo – 23. tammikuuta 2001 Espoo) oli suomalainen ekonomi, juristi (varatuomari) ja konsernijohtaja, joka toimi Orion-yhtymän pääjohtajana 1970–1974. Sipilä sai vuonna 1974 vuorineuvoksen arvonimen. Sipilä oli Regulus Oy:n toimitusjohtaja 1958–1968 ja pääjohtaja 1968–1970. Sipilän puoliso oli varatuomari Helvi Sipilä.Facta 2001, osa 14, p. 782. WSOY 1985. Heidän poikansa on professori Jorma Sipilä. == Lähteet == == Aiheesta muualla == * Kuka kukin on 1978, s. 909. (Runeberg.org) Luokka:Suomalaiset yritysjohtajat Luokka:Suomalaiset juristit Luokka:Vuorineuvokset Luokka:Vuonna 1914 syntyneet Luokka:Vuonna 2001 kuolleet
Solution .45

Solution .45 oli metallimusiikkia esittävä ruotsalainen yhtye. == Historia == Vuoden 2007 loppupuolella Jani Stefanovic perusti Christian Älvestamin kanssa yhtyeen Solution .45. Stefanovic korosti, että huolimatta vuonna 2008 Scar Symmetrysta eronneen Älvestamin jäsenyydestä yhtyeessä, se ei ole Scar Symmetryn kopio ja että yhtyeellä on ollut kappaleita valmiina jo ennen Älvestamin liittymistä. Syksyllä 2008 Tomas Johansson tuotti yhtyeen julkaiseman kahdeksan kappaletta sisältäneen demon. Syyskuussa 2009 Solution .45 siirtyi Panic Room Studiosiin äänittämään ensimmäistä studioalbumiaan For Aeons Pastia. Useimpiin albumin kappaleisiin sanoitukset kirjoitti Dark Tranquilityn laulaja Mikael Stanne. Levy saatiin viimeisteltyä joulukuussa 2009. Sen julkaisi Euroopassa AFM Records ja Japanissa Marquee/Avalon. Julkaisupäivä oli Euroopassa 9. huhtikuuta 2010 ja Pohjois-Amerikassa 11. toukokuuta 2010. 23\. tammikuuta 2010 yhtye ilmoitti kosketinsoittaja Mikko Härkinin lähtevän yhtyeestä, mutta hänen kerrottiin soittavan vielä yhtyeen uudella albumilla. Lisäksi yhtye ilmoitti 29. toukokuuta 2010 Stefanovicin lähtevän siitä ja Patrik Gardbergin liittyvän hänen tilalleen. 25\. elokuuta 2010 Solution .45 julkaisi musiikkivideon kappaleelle ”Gravitational Lensing”. ”Lethean Tearsin” video oli alun perin tarkoitus julkaista vuoden 2010 lopulla, mutta sen julkaisu peruttiin. Kappaleen videon tekemistä jatkettiin vuonna 2011 helmikuun alussa ja se julkaistiin 30. heinäkuuta 2011. 11\. elokuuta 2011 ilmoitettiin Stefanovicin paluusta yhtyeeseen, jossa oli nyt kolme kitaristia. Myöhemmin yhtye ilmoitti basisti Anders Edlundin poistumisesta yhtyeestä. Vuoden 2014 puolivälissä yhtye siirtyi äänittämään samanaikaisesti toista ja kolmatta studioalbumiaan. Heinäkuun yhdeksäntenä päivänä 2014 ilmoitettiin Tom Gardinerin jättäneen yhtyeen. 31\. elokuuta 2015 Solution .45:n ilmoitti virallisella facebook -sivullaan uuden albuminsa julkaisupäiväksi 20. marraskuuta 2015. Albumille annettiin myöhemmin nimeksi Nightmares in the Waking State: Part I. Part I:n julkaisun jälkeen Nightmares in the Waking State: Part II julkaistiin elokuussa 2016. Vuoden 2023 tammikuussa yhtye ilmoitti uudesta albumista, jonka se odotti valmistuvan vuoden 2024 alkuun mennessä. Toukokuussa 2024 yhtye kuitenkin ilmoitti lopettavansa motivaation puutteen vuoksi. == Jäsenet == * Christian Älvestam – laulu * Jani Stefanovic – kitara * Patrik Gardberg – kitara * Rolf Pilve – rummut === Entiset jäsenet === * Mikko Härkin – kosketinsoittimet * Anders Edlund – basso * Tom Gardner – kitara == Diskografia == === Studioalbumit === * * * === Singlet === * ”Clandestinity Now” (2009) * ”Perfecting the Void” (2015) * ”Winning Where Losing Is All” (2015) == Lähteet == * Yhtyeen virallinen facebook -sivu === Viitteet === Luokka:2000-vuosikymmenen yhtyeet ja sooloartistit Luokka:2010-luvun yhtyeet ja sooloartistit Luokka:Ruotsalaiset melodiset death metal -yhtyeet Luokka:Ruotsalaiset progressiiviset metalliyhtyeet Luokka:Ruotsalaiset tekniset death metal -yhtyeet Luokka:Ruotsalaiset power metal -yhtyeet
Ernst Debes

Ernst Debes (1840 – 1923) oli saksalainen kartografi. Hänen vuonna 1872 yhdessä H. Wagnerin kanssa Leipzigiin perustamansa kartografinen laitos tuotti koulukartastoja, seinäkarttoja ja käsikartaston Neuer Handatlas.Otavan Iso tietosanakirja, osa 2 vuodelta 1961, palsta 334Iso tietosanakirja, osa 2 vuodelta 1931, palsta 1012 == Lähteet == == Aiheesta muualla == Luokka:Kartantekijät Luokka:Vuonna 1840 syntyneet Luokka:Vuonna 1923 kuolleet
Eino Niemistö

Eino Iisakki Niemistö (10. heinäkuuta 1920 Nurmo – 18. marraskuuta 2001 Helsinki) oli suomalainen diplomi-insinööri ja yritysjohtaja. Niemistön vanhemmat olivat maanviljelijä Nikolai Niemistö ja Sanna Liisa Ylimäki ja puoliso vuodesta 1944 terveyssisar Aili Maria Porthan. Niemistö tuli ylioppilaaksi Seinäjoen yhteislyseosta 1941 ja valmistui diplomi-insinööriksi Teknillisestä korkeakoulusta 1951. Hän oli Savo-Karjalan Osuusteurastamon, vuodesta 1956 Lihakunta, teknillinen johtaja 1949–1962, Lihakunnan varatoimitusjohtaja 1962–1963 ja toimitusjohtaja ja johtokunnan varapuheenjohtaja 1963–1977 ja Tuottajain Lihakeskuskunnan pääjohtaja ja johtokunnan puheenjohtaja 1977–1983. Niemistöllä oli myös useita liike-elämän ja muita asiantuntija- ja luottamustehtäviä. Sotilasarvoltaan hän oli reservin kapteeni (1977). Niemistö sai kauppaneuvoksen arvonimen 1972 ja vuorineuvoksen arvonimen 1981.Kuka kukin on 1978 Viitattu 4.11.2022. (Tilaajille) == Lähteet == Luokka:Suomalaiset insinöörit Luokka:Suomalaiset yritysjohtajat Luokka:Kauppaneuvokset Luokka:Vuorineuvokset Luokka:Vuonna 1920 syntyneet Luokka:Vuonna 2001 kuolleet
Sakari Sippola

Seppo Sakari Sippola (28. toukokuuta 1925 Kauhava – 6. helmikuuta 2018 Helsinki)Kuolinilmoitus, Helsingin Sanomat 25.2.2018, s. C 15 oli suomalainen juristi. Hän oli korkeimman hallinto-oikeuden hallintoneuvos 1976–1995.Facta 2001, WSOY 1985, 14. osa, palsta 784Sakari Sippolan jatkosota, Sotaveteraaniliitto Hän oli Lakimiesliiton puheenjohtaja 1989–1995.Yhteenkuuluvuudesta voimaa, Juristiuutiset Suomen Sotaveteraaniliiton puheenjohtajaksi hänet valittiin 2012.Pohjalainen == Lähteet == == Aiheesta muualla == *Kuka kukin on 1978 (Runeberg.org) *Sakari Sippolan muistokirjoitus Helsingin Sanomissa Luokka:Suomalaiset juristit Luokka:Suomalaiset tuomarit Luokka:Vuonna 1925 syntyneet Luokka:Vuonna 2018 kuolleet
Cetruminantia

Cetruminantia on kladi sorkkaeläinten lahkossa. Siihen kuuluu kaksi alaryhmää, Cetancodontamorpha ja Ruminantiamorpha. Cetancodontamorphaan kuuluu virtahevot, valaat, sukupuuttoon kuolleet entelodontit, mahdollisesti Andrewsarchus sekä joitakin muita ryhmiä. Ruminantiamorphan ainoa elossa oleva ryhmä on märehtijät. ==Luokittelu== *Sorkkaeläimet (Artiodactyla) **Tylopoda (kamelit sukulaisineen) **Artiofabula (muun muassa sikaeläimet, valaat, märehtijät) ***Cetruminantia (muun muassa valaat, märehtijät) ****Ruminantiamorpha *****märehtijät (Ruminantia) ****Cetancodontamorpha *****†? Andrewsarchus *****† entelodontit *****Whippomorpha ******Hippopotamoidea (virtahevot sukulaisineen) ******†Dichobunoidea ******Cetaceomorpha (valaat ja Raoellidae) Luokka:Sorkkaeläimet
Don Most

Donny Most (s. 8. elokuuta 1953, New York) on yhdysvaltalainen näyttelijä. Donny Mostin tunnetuin rooli on todennäköisesti "Ralph Malph" tv-sarjassa Onnen päivät. Vuonna 1999 Most ohjasi ensimmäisen elokuvansa The Last Best Sunday. Hän on laulanut perustamassaan musiikkirevyyssä Donny Most Sings and Swings. Donny Most meni naimisiin näyttelijä Morgan Hartin kanssa vuonna 1982. Heillä on kaksi tytärtä. == Lähteet == * == Aiheesta muualla == * Don Mostin kotisivu * Luokka:Yhdysvaltalaiset näyttelijät Luokka:Vuonna 1953 syntyneet Luokka:Elävät henkilöt
Per Deberitz

Per Deberitz (1880 – 1945) oli norjalainen taidemaalari, joka oli etenkin värityksen osalta yksi maansa ekspressionistisen maalauksen huomattavammista edustajista. Hän maalasi varsinkin maisemia ja alastonkuvia. Hän oli Zahrtmannin ja Matissen oppilas.Iso tietosanakirja, osa 2 vuodelta 1931, palsta 1012 Ateneumissa on hänen maalauksensa Poikia uimassa (1914).Otavan Iso tietosanakirja, osa 2 vuodelta 1961, palsta 334 == Lähteet == Luokka:Norjalaiset taidemaalarit Luokka:Vuonna 1880 syntyneet Luokka:Vuonna 1945 kuolleet
Altavalle

Altavalle on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun neljä pientä kuntaa, Faver (839 asukasta), Grauno (141), Grumes (440) ja Valda (213), yhdistyivät muodostaen Altavallen kunnan. Kuntaliitokset 2016 ==Lähteet== ==Aiheesta muualla== Luokka:Trenton maakunnan kunnat
Scott Baio

Scott Vincent James Baio (s. 22. syyskuuta 1960, New York) on yhdysvaltalainen näyttelijä. Hänet tunnetaan muun muassa komediasarjasta Onnen päivät roolistaan "Chachi Arcola", josta hän sai Young Artist -palkinnon == Lähteet == == Aiheesta muualla == * http://www.scottbaio.com * Luokka:Yhdysvaltalaiset näyttelijät Luokka:Vuonna 1960 syntyneet Luokka:Elävät henkilöt Luokka:Yhdysvaltalaiset lapsinäyttelijät
Notting Hill

Notting Hill on trendikkäänä ja kalliina tunnettu kaupunginosa läntisessä Lontoossa Kensington and Chelsean alueella. Notting Hillin nimen etymologiasta ei ole selvyyttä. Vuodelta 1356 nimestä on säilynyt kirjattuna muoto ”Knottynghull”. 1800-luvun keskivaiheilla aluetta alettiin kehittää ja sinne rakennettiin tyylikkäitä kaupunkitaloja. Ajan myötä Notting Hill kuitenkin rappeutui, ja 1950-luvulla se oli Karibialta, erityisesti Trinidadista, tulleiden maahanmuuttajien suosiossa. Vuonna 1958 eri väestöryhmien ristiriidat kärjistyivät asuntopulasta kärsivässä kaupunginosassa nelipäiväisiksi mellakoiksi. Karibialta muuttaneiden perua on myös 1960-luvulta vuosittain elokuussa järjestetty katufestivaali Notting Hill Carnival. 1960-luvulla Notting Hillin kurssi alkoi kääntyä, kun taiteilijat ja muu kulttuuriväki kiinnostuivat kaupunginosasta. Kiinteistöjen hinnat kohosivat varsinkin 1980-luvun nousukaudella. == Lähteet == == Aiheesta muualla == Luokka:Kensington and Chelsea Luokka:Lontoon kaupunginosat
Luettelo Finnish Dance Chartin ykkösistä vuonna 2016

Tämä on luettelo Finnish Dance Chart -listan kärkipaikkaa hallussaan pitäneistä artisteista ja singleistä vuonna 2016. Viikko Artisti(t) Single Levy-yhtiö 2 Sigala Easy Love Sony Music 3 Sigala Easy Love Sony Music 5 Sigala Easy Love Sony Music 6 Sigala Easy Love Sony Music 7 Sigala Easy Love Sony Music 8 Sigala Easy Love Sony Music 9 Sigala Easy Love Sony Music 10 Sigala Easy Love Sony Music 11 Mike Posner I Took a Pill in Ibiza Island Records 12 Mike Posner I Took a Pill in Ibiza Island Records 13 Mike Posner I Took a Pill in Ibiza Island Records 14 Baby K Roma-Bangkok (mukana Giusy Ferrari) Sony Music 15 Baby K Roma-Bangkok (mukana Giusy Ferrari) Sony Music 16 Dzeko & Torres L’amour Toujours (mukana Delaney Jane) Spinnin Records 17 Dzeko & Torres L’amour Toujours (mukana Delaney Jane) Spinnin Records 18 Dzeko & Torres L’amour Toujours (mukana Delaney Jane) Spinnin Records 19 Dzeko & Torres L’amour Toujours (mukana Delaney Jane) Spinnin Records 20 Dzeko & Torres L’amour Toujours (mukana Delaney Jane) Spinnin Records 21 Dzeko & Torres L’amour Toujours (mukana Delaney Jane) Spinnin Records 22 Sia Cheap Thrills Sony Music 23 Sia Cheap Thrills Sony Music 24 Sia Cheap Thrills Sony Music 25 Calvin Harris This Is What You Came For (mukana Rihanna) Sony Music 26 Calvin Harris This Is What You Came For (mukana Rihanna) Sony Music 27 Calvin Harris This Is What You Came For (mukana Rihanna) Sony Music 28 Calvin Harris This Is What You Came For (mukana Rihanna) Sony Music 29 Calvin Harris This Is What You Came For (mukana Rihanna) Sony Music 30 Calvin Harris This Is What You Came For (mukana Rihanna) Sony Music 31 Calvin Harris This Is What You Came For (mukana Rihanna) Sony Music 32 Calvin Harris This Is What You Came For (mukana Rihanna) Sony Music 33 Calvin Harris This Is What You Came For (mukana Rihanna) Sony Music 34 Calvin Harris This Is What You Came For (mukana Rihanna) Sony Music 35 Calvin Harris This Is What You Came For (mukana Rihanna) Sony Music 36 Calvin Harris This Is What You Came For (mukana Rihanna) Sony Music 37 Calvin Harris This Is What You Came For (mukana Rihanna) Sony Music 38 Calvin Harris This Is What You Came For (mukana Rihanna) Sony Music 39 Calvin Harris This Is What You Came For (mukana Rihanna) Sony Music 40 Justin Timberlake Can't Stop The Feeling Sony Music 41 Justin Timberlake Can't Stop The Feeling Sony Music 42 Justin Timberlake Can't Stop The Feeling Sony Music 43 Major Lazer Cold Water (mukana Justin Bieber & MØ) Warner Music 44 Major Lazer Cold Water (mukana Justin Bieber & MØ) Warner Music 45 Major Lazer Cold Water (mukana Justin Bieber & MØ) Warner Music 46 Major Lazer Cold Water (mukana Justin Bieber & MØ) Warner Music 47 Major Lazer Cold Water (mukana Justin Bieber & MØ) Warner Music 48 Calvin Harris My Way Sony Music 49 Calvin Harris My Way Sony Music 50 David Guetta & Cedric Gervais Would I Lie To You Warner Music 51 David Guetta & Cedric Gervais Would I Lie To You Warner Music 52 David Guetta & Cedric Gervais Would I Lie To You Warner Music == Katso myös == ==Lähteet== * Dee Jay Promotions: Finnish Dance Charts 2016 Finnish Dance Chart 2016
Takajeejee

”Takajeejee” on neljäs single suomalaisen rap-duo JVG:n neljänneltä studioalbumilta 247365. Single julkaistiin 9. syyskuuta 2015. Kappaleella on mukana Evelina. Kappaleen ovat säveltäneet MGI, Robin Wrede, Jarkko Ehnqvist sekä Matias Keskiruokanen ja sanoittaneet JVG, Evelina, MGI, Jarkko Ehnqvist sekä S. Pirhonen. Kappaleen nimi on puhekielinen termi takatukalle. ”Takajeejee” sijoittui Suomen virallisen listan singlelistalla parhaimmillaan toiseksi ja latauslistalla ensimmäiseksi. Molemmat sijoitukset tulivat ensimmäisellä listaviikolla 38/2015. Yhteensä listaviikkoja kertyi singlelistalla seitsemän ja latauslistalla kuusi. Kappaleeseen julkaistiin Mika Tervosen ohjaama musiikkivideo 25. syyskuuta 2015 YouTube- videopalvelussa, jossa sitä on katsottu 2,5 miljoonaa kertaa. Videon teema on kotibileet, ja videolla esiintyvät muun muassa Rosa-Maria Ryyti, Sofia Ruusila-Nousiainen, Sara Sieppi, Sabina Särkkä, Reino Nordin, Mikael Gabriel, Gracias ja Siim Liivik. == Lähteet == Luokka:JVG:n kappaleet Luokka:Vuoden 2015 kappaleet
Luettelo Norwegian Dance Chartin ykkösistä vuonna 2016

Tämä on luettelo Norwegian Dance Chart -listan kärkipaikkaa hallussaan pitäneistä artisteista ja singleistä vuonna 2016. Viikko Artisti(t) Single Levy-yhtiö(t) 2 Adele Hello Playground 3 Adele Hello Playground 5 Adele Hello Playground 6 Adele Hello Playground 7 Adele Hello Playground 8 Sigala Easy Love Sony Music 9 Adele Hello Playground 10 Sigala Easy Love Sony Music 11 99 Souls The Girl Is Mine Resilience 12 99 Souls The Girl Is Mine Resilience 13 99 Souls The Girl Is Mine Resilience 14 Axwell & Ingrosso Dream Bigger Universal Music 15 Axwell & Ingrosso Dream Bigger Universal Music 16 Axwell & Ingrosso Dream Bigger Universal Music 17 Axwell & Ingrosso Dream Bigger Universal Music 18 Alan Walker Faded Sony Music 19 Alan Walker Faded Sony Music 20 Alan Walker Faded Sony Music 21 Broiler Money (mukana Bekuh BOOM) Universal Music 22 Broiler Money (mukana Bekuh BOOM) Universal Music 23 Rihanna Work (mukana Drake) Universal Music 24 Sia Cheap Thrills Sony Music 25 Sia Cheap Thrills Sony Music 26 Sia Cheap Thrills Sony Music 27 Justin Timberlake Can't Stop The Feeling Sony Music 28 Justin Timberlake Can't Stop The Feeling Sony Music 29 Calvin Harris This Is What You Came For (mukana Rihanna) Sony Music 30 Calvin Harris This Is What You Came For (mukana Rihanna) Sony Music 31 Calvin Harris This Is What You Came For (mukana Rihanna) Sony Music 32 Calvin Harris This Is What You Came For (mukana Rihanna) Sony Music 33 Calvin Harris This Is What You Came For (mukana Rihanna) Sony Music 34 Calvin Harris This Is What You Came For (mukana Rihanna) Sony Music 35 Calvin Harris This Is What You Came For (mukana Rihanna) Sony Music 36 Calvin Harris This Is What You Came For (mukana Rihanna) Sony Music 37 Calvin Harris This Is What You Came For (mukana Rihanna) Sony Music 38 Calvin Harris This Is What You Came For (mukana Rihanna) Sony Music 39 Bob Sinclar Someone Who Needs Me Sony Music 40 Bob Sinclar Someone Who Needs Me Sony Music 41 Tiësto Summer Nights (mukana John Legend) Universal Music 42 Dizzee Rascal Hype (mukana Calvin Harris) Universal Music 43 Dizzee Rascal Hype (mukana Calvin Harris) Universal Music 44 Calvin Harris My Way Sony Music 45 Calvin Harris My Way Sony Music 46 Calvin Harris My Way Sony Music 47 Calvin Harris My Way Sony Music 48 David Guetta & Cedric Gervais Would I Lie To You Warner Music 49 David Guetta & Cedric Gervais Would I Lie To You Warner Music 50 David Guetta & Cedric Gervais Would I Lie To You Warner Music 51 David Guetta & Cedric Gervais Would I Lie To You Warner Music 52 The Weeknd Starboy (mukana Daft Punk) Universal Music == Katso myös == == Lähteet == * Dee Jay Promotions: Norwegian Dance Charts Norwegian Dance Chart 2016 Norwegian Dance Chart 2016
Kosovon itsenäisyysjulistus 2008

Kosovon itsenäisyysjulistusta Serbiasta edelsivät Kosovon sota, Jugoslavian pommitukset ja kansainvälisten joukkojen valvontaoperaatiot Kosovossa. Jugoslavian pommitusten jälkeen Kosovo oli käytännössä siirtynyt pois Serbian hallinnasta. Kosovon albaanien ja serbien välillä käytiin neuvotteluja Kosovon asemasta. Neuvottelut osoittautuivat tuloksettomiksi, kun osapuolet eivät päässeet yhteisymmärrykseen Kosovon tulevaisuudesta. Kosovo julistautui yksipuolisesti itsenäiseksi Serbiasta 17. helmikuuta 2008. Kosovon itsenäisyysjulistus annettiin Kosovon parlamentissa pääministeri Hashim Thaçin, parlamentin puheenjohtaja Jakup Krasniqin ja presidentti Fatmir Sejdiun läsnä ollessa. Sopimus noudatti Martti Ahtisaaren suunnitelmaa. == Kansainvälinen reaktio == Kosovon itsenäistymiseen on suhtauduttu vaihtelevasti. Toisaalta monet maat ovat tunnustaneet itsenäisyyden ja olleet sitä mieltä, että Serbia menetti moraalisen oikeuden Kosovon hallintaan albaaneihin kohdistettujen sotarikosten myötä. Toisaalta monet ovat pelänneet, että Kosovon itsenäistyminen rohkaisisi separatistisia ryhmiä heidän omissa maissaan. Thaçi piti Kosovon itsenäistymistä entisen Jugoslavian hajoamisen viimeisenä vaiheena. Muun muassa Yhdysvallat, Ranska, Iso-Britannia ja Saksa tunnustivat Kosovon itsenäisyyden ensimmäisinä. Serbia ja Venäjä tuomitsivat itsenäisyysjulistuksen. Serbia on vannonut, ettei se koskaan tulisi tunnustamaan Kosovon itsenäisyyttä. Venäjä väitti, että Kosovon itsenäisyysjulistus rikkoi YK:n vuoden 1999 päätöslauselmaa ja vei asian turvallisuusneuvostoon. Turvallisuusneuvosto vahvisti myöhemmin Kosovon itsenäisyyden lailliseksi. Kiina on ilmaissut pelkäävänsä Kosovon itsenäisyyden heikentävän vakautta Balkanilla. Kosovon ulkoministeriön mukaan Kosovon itsenäisyyden oli tunnustanut vuoteen 2015 mennessä 108 maata. == Serbian ja Pohjois-Kosovon mellakat == Itsenäisyysjulistuksen tultua julki puhkesi Serbiassa ja Kosovossa vakavia mellakoita. Kosovon serbit ottivat yhteen poliisin kanssa ja sytyttivät tuleen muun muassa poliisiasemia. Yhdysvaltain suurlähetystö tuhopoltettiin Serbiassa. Naton joukot sulkivat Kosovon pohjoisrajan väkivaltaisuuksien takia. Pohjois-Kosovon serbit eivät ole tunnustaneet Kosovon albaanihallintoa ja Mitrovica on pysynyt jakautuneena kaupunkina. == Lähteet== Luokka:Itsenäisyysjulistukset Luokka:Kosovon historia Luokka:2008 Luokka:Serbian historia
Luettelo Swedish Dance Chartin ykkösistä vuonna 2016

Tämä on luettelo Swedish Dance Chart -listan kärkipaikkaa hallussaan pitäneistä artisteista ja singleistä vuonna 2016. Viikko Artisti(t) Single Levy-yhtiö(t) 2 Sigala Sweet Lovin' Sony Music 3 Sigala Sweet Lovin' Sony Music 5 Sigala Sweet Lovin' Sony Music 6 Sigala Sweet Lovin' Sony Music 7 Sigala Sweet Lovin' Sony Music 8 Sigala Sweet Lovin' Sony Music 9 Sigala Sweet Lovin' Sony Music 10 Sigala Sweet Lovin' Sony Music 11 Otto Knows Dying For You Refune 12 Otto Knows Dying For You Refune 13 Otto Knows Dying For You Refune 14 Otto Knows Dying For You Refune 15 Otto Knows Dying For You Refune 16 Otto Knows Dying For You Refune 17 Otto Knows Dying For You Refune 18 Sia Cheap Thrills Sony Music 19 Sia Cheap Thrills Sony Music 20 Sia Cheap Thrills Sony Music 21 Sia Cheap Thrills Sony Music 22 Sebastian Ingrosso Dark River Universal Music 23 Sebastian Ingrosso Dark River Universal Music 24 Sebastian Ingrosso Dark River Universal Music 25 Sebastian Ingrosso Dark River Universal Music 26 Calvin Harris This Is What You Came For (mukana Rihanna) Sony Music 27 Calvin Harris This Is What You Came For (mukana Rihanna) Sony Music 28 Calvin Harris This Is What You Came For (mukana Rihanna) Sony Music 29 Calvin Harris This Is What You Came For (mukana Rihanna) Sony Music 30 Calvin Harris This Is What You Came For (mukana Rihanna) Sony Music 31 Calvin Harris This Is What You Came For (mukana Rihanna) Sony Music 32 Calvin Harris This Is What You Came For (mukana Rihanna) Sony Music 33 Calvin Harris This Is What You Came For (mukana Rihanna) Sony Music 34 Calvin Harris This Is What You Came For (mukana Rihanna) Sony Music 35 Calvin Harris This Is What You Came For (mukana Rihanna) Sony Music 36 Calvin Harris This Is What You Came For (mukana Rihanna) Sony Music 37 Calvin Harris This Is What You Came For (mukana Rihanna) Sony Music 38 Calvin Harris This Is What You Came For (mukana Rihanna) Sony Music 39 Calvin Harris This Is What You Came For (mukana Rihanna) Sony Music 40 Calvin Harris This Is What You Came For (mukana Rihanna) Sony Music 41 Calvin Harris This Is What You Came For (mukana Rihanna) Sony Music 42 Imany Don't Be So Shy Playground Music 43 Imany Don't Be So Shy Playground Music 44 Imany Don't Be So Shy Playground Music 45 Imany Don't Be So Shy Playground Music 46 Imany Don't Be So Shy Playground Music 47 Galantis & Hook n Sling Love on Me Warner Music 48 Galantis & Hook n Sling Love on Me Warner Music 49 Galantis & Hook n Sling Love on Me Warner Music 50 David Guetta & Cedric Gervais Would I Lie To You Warner Music 51 David Guetta & Cedric Gervais Would I Lie To You Warner Music 52 Calvin Harris My Way Sony Music == Katso myös == == Lähteet == * Dee Jay Promotions: Swedish Dance Charts Swedish Dance Chart 2016 Swedish Dance Chart 2016
Ennen tätä hetkeä

Ennen tätä hetkeä on suomalaisen a cappella -yhtye Club for Fiven 23. lokakuuta 2015 julkaistu seitsemäs studioalbumi. Albumi on ensimmäinen uusia kappaleita sisältävä albumi yhtyeeltä sitten vuonna 2006 julkaistun Uni- albumin. Albumi menestyi heikosti verrattuna yhtyeen aiempiin albumeihin; se oli Suomen virallisella albumilistalla vain kolme viikkoa ja sen paras sijoitus oli ensimmäisen viikon 45. sija. Albumin ensimmäinen single ”Äitien äidit” julkaistiin 4. syyskuuta 2015. Samana päivänä siitä julkaistiin myös musiikkivideo. Joulukuussa 2015 julkaistiin Jyri Sariolan ohjaama musiikkivideo kappaleesta ”Lumineito”. == Kappaleet == == Arviot == * Keskisuomalainen: == Lähteet == Luokka:Vuoden 2015 albumit Luokka:Club for Fiven albumit
Teseney

Teseney tai Tesseney (tigrinjaksi ተሰነይ) on kaupunki ja alialue Eritrean Gash- Barkan alueen (Zoba Gash-Barka) länsiosassa. Teseney sijaitsee linnuntietä noin 247 kilometriä pääkaupunki Asmarasta länteen, 101 kilometriä (maanteitse 119 km) aluekeskus Barentusta länteen sekä noin 24 kilometriä (maanteitse 45 km) Sudanin rajalta itään. Väkiluvuksi laskettiin 2 531 (vuonna 1984) ja arvioitiin 15 327 asukasta (1997). Gashjoen varrella sijaitsevasta kylästä kehittyi kaupunki Italian siirtomaa-aikana (1890–1941). 1900-luvun alussa Teseneyn kylästä muodostui läheisen Ali Ghinderin puuvillan viljelyalueen hallinnollinen keskus. Italialaishallinnon residenza asettui sinne vuoden 1928 jälkeen, samoin kuin SIA-puuvillayhtiön toimistot, sairaala, hotelleja, siirtomaahallinnon maanviljelyhankkeita palvelevia autotalleja ja -korjaamoja. Seudulle tuli eritrealaisia työntekijöitä sekä maahanmuuttajia Etiopiasta ja Sudanista. Vuonna 1938 asukasluku oli jo 1800. Puunvillan viljely laajeni samoin kuin kauppa Sudanin kanssa 1940-luvun loppupuolelta lähtien. Vuonna 1962 väkiluku oli jo 12 000. Tesseneihin kohdistui useita Eritrean vapautusrintaman (EFL) iskuja; EFL otti kaupungin haltuunsa toukokuussa 1977 ja piti sitä hallussaan runsaan vuoden heinäkuulle 1978, jolloin Etiopian Derg valtasi kaupungin. Monet asukkaista pakenivat. Derg perusti kaupunkiin 3 000 hengen varuskunnan, jossa oli lyhyt lentokenttä ja sairaala. Jopa 1 200 henkeä menehtyi tai joutui vangeiksi Eritrean kansan vapautusrintaman (EPLF) vapauttaessa kaupungin 15. tammikuuta 1984. Väestön enemmistö pakeni raskaita taisteluja ja Etiopian ilmaiskuja Kassalaan. EPFL vetäytyi kaupungista elokuussa 1985 ja kaupunki joutui jälleen Dergin haltuun maaliskuuhun 1988 saakka, jolloin etiopialaiset vetäytyivät Afabetissä kärsityn tappion jälkeen. Taistelujen jälkeen pääosa kaupungista oli raunioina vuonna 1991. Kaupankäynnin elvyttyä Sudanin kanssa alkoi hotellien ja kauppojen uudelleenrakentaminen; Eritrean hallitus kehitti Ali Ghiderin puuvillatuotantoa uudelleen. Kiitotie, kaupungin perusrakenteet ja julkiset rakennukset kunnostettiin. Vuonna 1995 väkiluku oli palautunut 5 000 henkeen. Toukokuussa 2000, osana "rajasodan kolmatta kierrosta", Etiopian sotavoimat vyöryivät uudelleen kaupunkiin. Useimmat siviilit pakenivat Sudanin puolelle. Heistä monet palasivat tulitauon jälkeen. Nykyisin kaupungin elämä on Sudanin rajakaupan ja salakuljettajien vilkastuttama. Monet etniset ryhmät kohtaavat kaupungin markkinoilla. ==Lähteet== == Aiheesta muualla == * Tessenei Eritrea (eritrea.be) Luokka:Eritrean kaupungit
Ivan Bukavšin

Ivan Bukavšin (3. toukokuuta 1995 – 12. tammikuuta 2016Chessdom.com) oli venäläinen shakinpelaaja. Hän voitti Euroopan juniorimestaruuden alle 12-vuotiaana, alle 14-vuotiaana ja alle 16-vuotiaana. Vuonna 2011 hän sai suurmestarin tittelin.Iltalehti.fi Bukavšin voitti joulukuussa 2015, kuukautta ennen kuolemaansa, arvostetun Venäjän cupin. Bukavšin kuoli äkillisesti aivoverenvuotoon. ==Lähteet== Luokka:Venäläiset shakinpelaajat Luokka:Shakin suurmestarit Luokka:Vuonna 1995 syntyneet Luokka:Vuonna 2016 kuolleet
Tides (Ronyan albumi)

__NOTOC__ Tides on suomalaislaulaja Ronyan toinen studioalbumi, joka julkaistiin 29. lokakuuta 2015. Albumia ei julkaistu lainkaan fyysisenä myytävää versiota, vaan se on saatavilla vain digitaalisessa muodossa. Albumi ei ole sijoittunut Suomen viralliselle albumilistalle. Tides valittiin sekä Radio Helsingin ja Helsingin Sanomien Nyt.fi:n sekä YleX:n viikon albumiksi. Albumin ensimmäinen single ”Flame” julkaistiin jo vuoden 2014 helmikuussa. Saman vuoden lopulla julkaistiin single ”Work Harder”, joka nousi parhaimmillaan 54. soitetuimmaksi radiokappaleeksi Suomessa. Vuoden 2015 elokuussa ja lokakuussa julkaistiin vielä singlet ”Great Escape” ja ”GTFO”. __NOTOC__ == Kappaleet == == Arviot == Viikon albumikseen Tidesin valinnut Radio Helsinki sanoi albumin olevan yksi vuoden 2015 ”urbaanin popin helmistä” ja ennusti Ronyasta tulevan albumin myöstä kan­sain­vä­li­ses­ti me­nes­ty­vä ar­tis­ti. Myös YleX:n Viikon albumi -artikkelissa albumin kehuttiin olevan ”tyylikästä, kokeilevaa ja yksinkertaisesti hyvää popmusiikkia”. === Arvostelut === * Man Made Lifestyle: == Lähteet == Luokka:Vuoden 2015 albumit Luokka:Ronyan albumit
Tides

Tides voi tarkoittaa seuraavia asioita: * Tides, Leveragen albumi vuodelta 2006 * Tides, Phaelehin albumi vuodelta 2013 * Tides, Ronyan albumi vuodelta 2015 * ”Tides”, Jack & Jack -yhtyeen single vuodelta 2014
Madaya

Madaya () on pikkukaupunki ja piiri Syyrian pääkaupunkia ympäröivän Rif Dimašqin maakunnan Az-Zabadanin piirikunnassa, Damaskoksen länsipuolisella maaseutualueella. Madaya sijaitsee vuoristolaakson reunalla noin 1130–1400 metriä merenpinnasta, linnuntietä noin 27 kilometriä Damaskoksen keskustasta luoteeseen; kaupunkien välillä on vuoristoa. Vuoden 2004 väestönlaskennassa Madayan kaupunkiin kirjattiin 9 371 asukasta ja koko Madayan piiriin 13 692\. Madaya on käytännössä piirikuntakeskus Az-Zabadanin (Zabadanin) kaupungin (26 285 as., 2004) eteläreunassa kiinni oleva pikkukaupunki. Koko Az-Zabadanin piirikunnassa asukkaita oli yhteensä 105 342. Syyrian sisällissodan aikana raportoitiin vuodenvaihteessa 2015–2016 jo 23 ihmisen kuolemisesta nälkään pelkästään Lääkärit ilman rajoja -järjestön klinikalla Madayassa joulukuun 1. päivän 2015 jälkeen. Kuolleista kuusi oli alle vuoden ikäisiä vauvoja. Monien raportoitiin menehtyneen myös miinoihin Syyrian armeijan pitkällisen, heinäkuussa 2015 alkaneen piirityksen seurauksena. Vuoden 2016 alussa Syyrian hallituksen joukkojen piirittämien Madayan ja Az-Zabadanin kaupunkien alueella kerrottiin olevan yhteensä noin 40 000 asukasta. Heistä 20 000 raportoitiin nälkiintyneen piiritystilanteessa. Az-Zabdanin rakennuskannasta suuren osan kerrottiin tuhoutuneen taisteluissa. Madayaa pidetään hallituksen vastaisten oppositiotaistelijoiden tukialueena, jossa myös libanonilaisen Hizbollah- järjestön taistelijat ovat toimineet. Syyrian armeija ei ollut sallinut lokakuun 18. päivän jälkeen ruokakuljetuksien lähettämistä kaupunkiin eikä ihmisten poistua piiritetyltä alueelta. Joulukuun 7. päivänä 2015 kaupungin asukkaat aloittivat tilanteestaan kertovan kampanjan Facebookissa, ja nälkiintyneet asukkaat järjestivät myöhemmin myös julkisen mielenosoituksen tietoisuuden lisäämiseksi ja avun pikaiseksi saamiseksi. Joulukuun 2015 lopulla Punaisen puolikuun humanitaarisen evakuointi- ja ruokakuljetuksen raportoitiin päästettävän lopulta kaupunkiin. Tammikuussa 2016 raportoitiin myös, että YK:n sotarikostutkijat aloittivat tiedonkeruun mahdollisista sotarikoksista piirityksen aikana. Syyriassa raportoitiin olevan vuoden 2016 alussa yhteensä 15 Mayadan-Zabadaninin tilannetta muistuttavaa piiritysaluetta, joissa oli yhteensä 400 000 asukasta kiireellisen hätaavun tarpeessa. Huhtikuussa 2017 tuhannet paikalliset evakuoitiin Idlibin maakuntaan osana hallituksen ja kapinallisten välistä niin sanottua neljän kaupungin sopimusta. ==Lähteet== ==Aiheesta muualla== *YK onnistui kuljettamaan rekkalasteittain apua Syyrian hätää kärsiville (18.2.2016) (yle.fi) *Lisa Barrington and Stephanie Nebehay: U.N. war crimes investigators gathering testimony from starving Syrian town (12.1.2016) (reuters.com) *Zabadani-Madaya: People have to eat cats and grass due to government Siege (6.1.2016) (youtube.com) Luokka:Syyrian kaupungit Luokka:Rif Dimašqin maakunta
Sisustusarkkitehti Marko Paananen

Sisustusarkkitehti Marko Paananen on sisustusohjelma, jossa seurataan Marko Paanasen omia suunnitteluprojekteja aina näyttäviin lopputuloksiin asti, ja lisäksi päästään kurkistamaan myös Markon yksityiselämään. Markon mukana assistenttina toimii Essi Ilola. == Jaksot == Jakso Nimi Ensiesitys 1\. Paanasten keittiön tehokkaat neliöt 7. maaliskuuta 2013 2\. Saunaan 20-luvun tunnelmaa 14. maaliskuuta 2013 3\. Marko tuo valon olohuoneeseen 21. maaliskuuta 2013 4\. Marko sisustusmatkalla Amerikassa 28. maaliskuuta 2013 5\. Marko Amerikassa nuoruutensa maisemissa 4. huhtikuuta 2013 6\. Harmoninen loma-asunto 11. huhtikuuta 2013 7\. Vaatehuone ja säilytys järjellä kuntoon 18. huhtikuuta 2013 8\. Marko viimeistelee Välimerellä purjehtivan luksusj 25. huhtikuuta 2013 9\. Marko avaa ovet sisustamaansa Italian huvilaan 2. toukokuuta 2013 10\. Marko kesämökkiä rakentamassa 9. toukokuuta 2013 11\. Markon miestenliike 16. toukokuuta 2013 12\. Takkaloimujen tunnelmaa keittiössä 23. toukokuuta 2013 13\. Loistoa saunatupaan ja terassille 30. toukokuuta 2013 14\. Värien loistoa omakotitalossa 6. kesäkuuta 2013 15\. Miehistä sisustamista 13. kesäkuuta 2013 == Lähteet == Luokka:Suomalaiset televisio-ohjelmat
HMS Egmont (1768)

HMS Egmont oli Britannian kuninkaallisen laivaston vuonna 1768 vesillelaskettu 74-tykkinen kolmannen luokan linjalaiva. == Valmistus == Sir Thomas Sladen suunnittelema alus tilattiin 6. kesäkuuta 1765 Deptfordin telakalta, jossa sen rakentamisesta vastasi Adam Hayes. Sen köli laskettiin lokakuussa 1766 ja alus laskettiin vesille 29. elokuuta 1768. Se valmistui 16. lokakuuta, jolloin aluksen valmistuskustannukset varustettuna olivat 31 097 puntaa kaksitoista shillinkiä ja yhdeksän pennyä.Winfield, Rif s. 72 Aluksen aseistuksena oli 28 tykkiä kummallakin tykkikannella, joista alemmalla oli 32 naulan ja ylemmällä 18 naulan tykit. Lisäksi puolikannella oli neljätoista ja etukannella neljä 9 naulan tykkiä. Vuosina 1782-1792 aluksella oli tykkikansilla 28 karronadia siten, että alemmalla 68 naulan ja ylemmällä 42 naulan. Lisäksi puoli- ja etukansilla oli yhteensä kaksitoista 24 naulan karronadia. == Palvelus == Alus osallistui 14. helmikuuta 1797 Cabo de São Vicenten taisteluun. Alus romutettiin Chathamissa vuonna 1799. ==Lähteet== * === Viitteet === Luokka:Kuninkaallisen laivaston kolmannen luokan linjalaivat
Punaniska

Punaniska () tarkoitti alkujaan työväenluokkaan kuuluvaa valkoihoista maalaismiestä Etelä-Yhdysvalloissa. Vuoteen 1975 mennessä termi on laajentunut alkuperäisestä merkityksestään, ja sittemmin sillä on viitattu myös ”kiihkoilevaan ja moukkamaiseen, äärivanhoilliseen henkilöön”.Robert L. Chapman and Barbara Ann Kipfer, Dictionary of American Slang (3rd ed. 1995) p. 459 Termiä on käytetty myös haukkumasanana valkoisista maalais- ja työväenluokkaisista miehistä, joita edistykselliset kaupunkilaiset eivät pidä tarpeeksi liberaaleina.William Safire, Safire's political dictionary (2008) p. 612 Samaan aikaan jotkut eteläyhdysvaltalaiset ovat ottaneet termin omaan käyttöönsä ja samastuvat siihen ylpeinä.Goad, The Redneck Manifesto: How Hillbillies, Hicks, and White Trash Became America's Scapegoats (1998) p. 18 ==Lähteet== Luokka:Yhdysvaltalainen kulttuuri Luokka:Haukkumasanat
Petäjälampi (Kihniö)

Petäjälampi on Pirkanmaalla Kihniössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Petäjälampi on osa Nerkoonjärven valuma-aluetta. == Maantietoa == Lammen pituus on 800 metriä, leveys 200 metriä ja sen pinta-ala on 11 hehtaaria. Se sijaitsee Petäjänevalla Monganmaiden ja Petäjävuoren välissä. Siihen on yhdistetty kahdeksan suo-ojaa ja sen eteläpäässä sijaitsee Kirjasnevan turvetuotantoalueen reuna turvavälin etäisyydellä. Kaksi suo- ojista virtaa luoteeseen, missä sijaitsee Petäjänevan suo-ojien laskuoja, joka yhtyy kahden kilometrin jälkeen Vähä Korpijärven laskuojaan aivan sen luusuan vieressä. Rantaviivan pituus on 1,8 kilometriä. Rannat ovat suota eikä niille ole rakennettu mitään. Lammelle ei johda tietä. == Lähteet == Luokka:Nerkoonjärven valuma-alue Luokka:Kihniön järvet
Iiristiina Varilo

Iiristiina Elisa Varilo (s. 26. marraskuuta 1970 Helsinki) on suomalainen teatteriohjaaja. Hän aloitti Joensuun kaupunginteatterin johtajana 1. helmikuuta 2016.Iiristiina Varilo teatterinjohtajaksi Joensuuhun Varilo on valmistunut teatteritaiteen maisteriksi Teatterikorkeakoulusta vuonna 2003. Hänellä on ollut kiinnitykset Rovaniemen ja Kemin kaupunginteattereissa. Varilo on työskennellyt vierailevana ohjaajana useissa kaupunginteattereissa. Iiristiina Varilo Joensuun kaupunginteatterin johtajaksi - valinta oli yksimielinen Hän on myös toiminut dramaturgina tv-elokuvissa. Biography ==Lähteet== Luokka:Suomalaiset teatteriohjaajat Luokka:Vuonna 1970 syntyneet Luokka:Elävät henkilöt
Riskitietoisuus

Riskitietoisuus on saksalaisen psykologin Gerd Gigerenzerin kirja. Gigerenzerin pääasiallisia tutkimuskohteita ovat heuristiikat ja rajoitettu rationaalisuus päätöksenteossa. Hän on tällä hetkellä Center for Adaptive Behavior and Cognitionin johtaja saksalaisessa Max Planck -instituutissa. == Aiheesta muualla == * . Luokka:Saksalaiset tietokirjat Luokka:Vuoden 2015 kirjat Luokka:Kirjat psykologiasta
Esittelijäneuvos

Esittelijäneuvos on tiettyjen esittelijöiden virkanimike korkeimmassa oikeudessa, korkeimmassa hallinto-oikeudessa ja oikeuskanslerinvirastossa. Korkeimmassa oikeudessa esittelijöinä toimivat esittelijäneuvosten lisäksi kansliapäällikkö ja vanhempia oikeussihteereitä ja oikeussihteereitä. Korkeimmassa hallinto-oikeudessa esittelijöinä on kansliapäällikkö, esittelijäneuvoksia ja oikeussihteereitä. Valtioneuvoston oikeuskanslerin käsiteltäviksi kuuluvat asiat ratkaistaan esittelystä, jota suorittavat kansliapäällikkö, esittelijäneuvokset, neuvottelevat virkamiehet, vanhemmat oikeuskanslerinsihteerit, oikeuskanslerinsihteerit ja esittelijät. Esittelijäneuvokseksi voidaan nimittää muun oikeustieteen ylemmän korkeakoulututkinnon kuin kansainvälisen ja vertailevan oikeustieteen maisterin tutkinnon suorittanut henkilö. Muilta osin kelpoisuusvaatimukset hieman vaihtelevat eri tehtävissä. Valtioneuvoston ylimmän palkkaluokan esittelijänä toimi alkuaan esittelijäsihteeri, mutta vuodesta 1922 virka oli esittelijäneuvoksen virka, kunnes se vuoden 1944 alusta muutettiin hallitusneuvoksen viraksi. ==Lähteet== Luokka:Virkanimikkeet
HMS Vengeance (1774)

HMS Vengeance oli Britannian kuninkaallisen laivaston vuonna 1774 vesillelaskettu Royal Oak -luokan 74-tykkinen kolmannen luokan linjalaiva. == Valmistus == Alus tilattiin 14. tammikuuta 1771 John Randall & Companyltä Rotherhithestä, missä köli laskettiin huhtikuussa. Alus laskettiin vesille 25. kesäkuuta 1774 ja valmistui 18. elokuuta Deptfordin telakalla, jolloin valmistuskustannukset olivat 35 542 puntaa 14 shillinkiä ja kahdeksan pennyä sisältäen varustamisen.Winfield, Rif s. 75 == Palvelus == Alus oli joulukuusta 1807 tammikuuhun 1808 vankilaivana Portsmouthissa. Aluksen päällikkönä oli 1810 Hugh Downman. Se romutettiin tammikuussa 1816 Portsmouthissa.Winfield, Rif s. 76 ==Lähteet== * * === Viitteet === Luokka:Royal Oak -luokan linjalaivat
Kelpoisimman synty

Kelpoisimman synty. Evoluution suurimman arvoituksen ratkaisu () on sveitsiläisen evoluutiobiologin, Zürichin yliopiston evoluutiobiologian ja ympäristötieteiden professori Andreas Wagnerin kirja vuodelta 2014. Teos ilmestyi suomeksi Kimmo Pietiläisen ja Terra Cognitan kustantamana vuonna 2015. Kirja käsittelee evoluutiobiologian keskeistä ongelmaa uusien ominaisuuksien ilmaantumisesta. Perinteisen käsityksen mukaan eliöiden uudet ominaisuudet ovat satunnaisten mutaatioiden tulosta. Wagnerin mukaan satunnaisuus on oikeastaan ollut kiertoilmaus sille, että mekanismia ei ymmärretä. Wagnerin mukaan uusien ominaisuuksien synty voidaan selittää geenien ja niiden tuottamien proteiinien muodostamien verkostojen ja niitä koskevien luonnonlakien avulla. == Lähteet == == Aiheesta muualla == * Kirjan sivut. * Andreas Wagnerin luento Royal Institutionissa. Luokka:Kirjat evoluutiosta Luokka:Vuoden 2015 kirjat